ལ་ཅུང་ཟད་རེ་སྟོན་པ་མ་གཏོགས།
ཐུགས་དམ་ཉམས་བཞེས་ཀྱི་རིམ་པ་ཁོ་ན་གཙོ་བོར་མཛད།
ནམ་གྱི་སྟོད་སྨད་ལ་
དེ་དག་ནི་རྗེ་བླ་མ་
ཐམས་ཅད་མཁྱེན་པ་དེ་ཉིད་ཀྱི་སྐུ་གསུང་ཐུགས་ཀྱི་རྣམ་པར་ཐར་པ་རྒྱ་མཚོ་ལྟ་བུ་་་
ལས་ཆུ་ཐིགས་ཙམ་ཞིག་གཏམ་དུ་བསྙད་པ་ཡིན་གྱི་མཐའ་དག་པ་ནི་བློ་ཆེན་རྒྱལ་་་
སྲས་རྣམས་ཀྱིས་ཀྱང་བརྗོད་པའི་རྔོ་མི་ཐོགས་ན་བློ་དམན་བདག་འདྲ་བས་བརྗོད་་
ག་ལ་ནུས། ། འོན་ཀྱང་གོང་དུ་བཤད་པ་དེ་དག་ནི་སྔར་གྱི་གསོལ་གཟིམ་དང་མགྲོན་
590

གཉེར་སོགས་ཀྱིས་ཟིན་བྲིས་རྒྱས་བསྡུས་སྣ་ཚོགས་བཀོད་པ་རྣམས་གསོལ་དཔོན་་
ཆེན་མོ་དཔལ་ལྡན་ཤེས་རབ་ཀྱིས་འབད་པས་ཁུར་བླངས་ཏེ། རྣམ་ཐར་ཟིན་བྲིས་ཀྱི་
སྐོར་ཐམས་ཅད་ཕྱོགས་གཅིག་ཏུ་བསྡེབས་ནས། བཅོས་བསྒྱུར་ཞུས་དག་སོགས་
ལེགས་པར་བསྒྲུབས་པའི་ཟིན་ཐོ་ཆེན་མོ་དེ་གཞིར་བཞག་ཐོག་འགོའི་མཆོད་བརྗོད་་
དང་། བར་སྐབས་ཀྱི་ཚིགས་བཅད། མཇུག་གི་སྨྲ་ཚིག་རྣམས་གསར་དུ་བསྒྲིགས་པ་
ལགས་ཤིང་། དེ་ལྟ་ནའང་ཟིན་ཐོ་ཆེན་མོ་དེར། ལར་ནས་སྐྱབས་མགོན་ཐམས་ཅད་
མཁྱེན་པ་མཁས་བཙུན་བཟང་གསུམ་གྱི་རྩེ་མོར་སོན་པ་འདི་ཉིད་ནི། དུས་དང་རྣམ་
པ་ཀུན་ཏུ་ཡོན་ཏན་སྦེད་པ་ཁོ་ན་གཙོ་བོར་མཛད་སྟབས། མཛད་པ་ངོ་མཚར་བ་
རྣམས་ཕྱི་རྒྱར་མངོན་པ་ཤིན་ཏུ་དཀའ་ཞིང་འོན་ཀྱང་སྐལ་ལྡན་མང་པོས་( ༤༡ ༡ ན)
མཐོང་ཐོས་སུ་གྱུར་རིགས་ཀྱང་ངོ་མཚར་ཞིང་དཔག་པར་དཀའ་བ་ཆེས་མང་པོ་་་་་་་
དག་ཡོད་པ་དོན་ལ་གནས་མོད་ཀྱི། དེ་ལྟ་བུ་ཡང་རེག་ཟིག་ཏུ་འདྲི་བ་ལ་བཀག་ཆ་
ཤིན་ཏུ་ཆེ་ཞིང་། གཏམ་དུ་བྱེད་པ་ལའང་ཐུགས་ཆེས་ཆེར་མི་དགྱེས་པའི་ཚུལ་
བཞེས་གཏན་དུ་མཛད་པ་བཅས་ལ་བརྟེན། རྟོགས་བརྗོད་རིན་པོ་ཆེའི་ཟིན་བྲིས་
བསྙེལ་ཐོའང་སྐུའི་ཡར་སྟོད་དུ་དགུང་ལོ་རེར་ཤོག་དྲིལ་རེ་བྱས་པ་ཁག་བཅུ་བདུན་་་
དང་། སྐུའི་སྨད་ཆ་ཉིད་དུ་དགུང་ལོ་བཅུ་ཙམ་རིང་གི་ཤོག་དྲིལ་རབ་རོབ་ཙམ་ལས་
དེ་བྱིངས་གཏན་ནས་མི་འདུག་གཤིས་ཆེས་ཞིབ་ཅིང་ཕྲ་བ་ནི་འགོད་ཡུལ་དུ་མ་གྱུར་་
མོད། དེ་ལྟ་ན་ཡང་ཡིག་ཆ་ཁུངས་ཐུབ་ཡོད་རིགས་དང༌། ཞབས་འབྲིང་པ་སོགས་
མཁས་བགྲེས་ཀྱི་གསུང་རྒྱུན་ཡིད་ཆེས་ཁུངས་ལྡན་མང་པོ་རྩེ་མཐུན་དུ་བྱུང་རིགས་་་་
ཟིན་བྲིས་ཕྱོགས་རྐང་སྒྲིག་རྒྱུ་རྣམས་འཕྲིན་ལས་པ་ཆེན་པོའི་བཀའ་སློབ་སྤྱི་ཕེབས་
ལྟར་གསོལ་ཆེས་ཞབས་འདེགས་གང་ཟིན་གུས་འགྲུས་ཀྱིས་ཞུས་པའི་ཐོག །སླར་
ཡང་ཞུས་དག་པ་བླ་མ་ངག་དབང་སྙན་གྲགས་ལགས་ཀྱིས་དབྲི་སྣོན་དགོས་རིགས་་
དང་བཅས་ཕྱོགས་གཅིག་ཏུ་བསྡེབས་པའི་ཟིན་བྲིས་ཆེན་མོ་འདི་ཉིད་ཀྱང་སྒྲོ་སྐུར་་་་
གྱི་རིགས་ཕྲ་མོ་ཙམ་མེད་པར་དངོས་གནས་ངེས་ཁུངས་ཤ་སྟག་གི་སྒོ་ནས་བརྗོད་པ་་
591

ལགས་ཀྱི། ཞེས་པ་དང་། ཡང་འདི་ཁོ་ནར་ཟད་དོ་ཞེས་སྨྲ་བ་ནི་མ་ཡིན་པས་བླ་མའི་
རྣམ་ཐར་ཚུལ་བཞིན་དུ་གཟིགས་པའི་གཟུ་བོར་གནས་པ་རྣམས་ཀྱིས་སླར་ཡང་སྣོན་
འདེབས་གང་འོས་ཐུགས་རྗེ་ཆེ་བ་འཚལ་( ༤༡༡བ)ལོ།
།ཞེས་གསུངས་པ་ལ་
བསམས་ནས། དོགས་པ་གཅོད་དགོས་བྱུང་རིགས་རྣམས་བརྒྱུས་ཡོད་པ་ལ་བཀའ་
འདྲི་ཞུས་ཤིང་། གཞན་ཡང་ཡོངས་འཛིན་བློ་བཟང་བསྟན་འཛིན་གྱི་རྣམ་ཐར་དུ་
གསལ་བ་རྣམས་དང་། ཚོགས་ཆེན་དུ་སྔ་ཕྱིར་གསུང་ཆོས་གནང་བའི་སྐོར་ལ་སོགས་
པ་རང་གི་བློ་ཡུལ་དུ་ངེས་པ་རྣམས་ཀྱིས་ཀྱང་ཟུར་བརྒྱན་ཏེ། རང་བཟོ་དང་གཅམ་
བུའི་ཚིག་གིས་མ་བསླད་པར་ཡིད་ཆེས་ཁུངས་ལྡན་དུ་བཀོད་པ་ལགས་སོ། །
༈ སྨྲས་པ། རབ་འབྱམས་རྒྱལ་བའི་དམ་ཆོས་མ་ལུས་གཅིག་ཏུ་བཟུང་བའི་རྨད་
བྱུང་མཁྱེན་རབ་ཟབ་ཡངས་ཀྱི། །ནམ་མཁའི་ལམ་ལ་ཐུགས་རྗེའི་ཆུ་འཛིན་རབ་ཏུ་
དཀྲིགས་ནས་བསྟན་དང་འགྲོ་ལ་ཕན་པའི་ཁུར། །གཅིག་ཏུ་བསྣམས་པའི་མཐུ་དང་
སྟོབས་ལས་བསྟན་འགྲོ་ཡོངས་ལ་ཕན་བདེའི་དཔལ་གྱི་ཆར་འབེབས་མཁན། །བློ་
བཟང་དཔལ་ལྡན་བསྟན་པའི་ཉི་མ་ཕྱོགས་ལས་རྣམ་རྒྱལ་སླར་ཡང་སྤྱི་བོའི་གཙུག་་་་
ཏུ་མཆོད། །བློ་གྲོས་བཟང་པོའི་འཆི་མེད་ལམ་ལ་སྟོབས་བཅུའི་དཔལ་ཡོན་ལྡན་པའི་
མཐུས། །བདུད་སྡེ་འཇོམས་པའི་ཚ་ཟེར་འགྱེད་མཁས་བསྟན་པའི་ཉི་མ་ཕྱོགས་ཀུན་
ལས། །རྣམ་པར་རྒྱལ་དེ་སྐལ་ལྡན་གདུལ་བྱའི་བློ་ཡི་པདྨོར་རབ་བརྩེན་པས། །གནས་
སྐབས་མངོན་མཐོའི་འདབ་བརྒྱ་ཁ་ཕྱེ་མཐར་ཐུག་ཟུང་འཇུག་སྦྲང་རྩིར་རོལ། །ཇི་ལྟ་
ཇི་སྙེད་ཤེས་བྱའི་གནས་ཀུན་གཟིགས་པའི་བློ་བཟང་མཁྱེན་བརྩེའི་དཔལ། །མཚན་
ལྡན་རྒྱལ་བ་ཀུན་གྱིས་གདུལ་དཀའི་རྩོད་ལྡན་སྙིགས་མའི་འགྲོ་བ་ལ། །ཐུགས་རྗེའི་
( ༤༡ ༢ན)བདག་ཉིད་བསྟན་པའི་ཉི་མ་ཕྱོགས་ལས་རྣམ་པར་རྒྱལ་བའི་མགོན།
རིགས་ཀུན་ཁྱབ་བདག་རྡོ་རྗེ་འཆང་གིས་བྱིན་རླབས་རྒྱུན་མི་ཆད་དུ་སྩོལ། །སྟོང་
ཉིད་སྙིང་རྗེ་ཟུང་དུ་འཇུག་པའི་བློ་བཟང་སྣང་མཐའི་མགོན་པོ་ཡིས། །བདེན་པའི་
ཐུགས་བསྐྱེད་དུས་སུ་སྨིན་ནས་དཔལ་ལྡན་ཆོས་ཀྱི་བདུད་རྩིའི་ཆར། །གདུལ་བྱའི་
592

ཁམས་དང་བསམ་པ་ཇི་བཞིན་འབེབས་ལ་སྙན་པའི་གྲགས་པ་ཅན། །སྐྱབས་མགོན་
བསྟན་པའི་དབང་ཕྱུག་གིས་ཀྱང་ད་དུང་སྙིགས་མའི་འགྲོ་འདི་སྐྱོངས། །སྙིགས་མ་
ལས་ཀྱང་ཆེས་ཆེར་སྙིགས་མའི་འགྲོ་བ་འདི་དག་སྒྲོལ་བའི་སླད། །ཐུགས་བསྐྱེད་དམ་
བཅའི་ ་ཁུར་ཆེན་བསྣམས་ནས་བྱམས་ལྡན་མ་ཡིས་བུ་གཅིག་ལ། །བརྩེ་བ་ཇི་བཞིན་
ཐུགས་རྗེའི་སྤྱན་གྱིས་སྙིགས་མའི་ཉམ་ཐག་འགྲོར་གཟིགས་ནས། །མཁས་བཙུན་
བཟང་པོས་བསྟན་འགྲོར་ཕན་བདེ་སྤེལ་བའི་བཀའ་དྲིན་བསམ་ལས་འདས། །དུས་
མཐའ་འདིར་ཡང་ཚེ་ཐུང་འདི་ལ་སྐུ་གསུམ་གཞལ་མེད་ཕོ་བྲང་དུ། །བགྲོད་པར་
འདོད་པའི་རྣམ་གྲོལ་དོན་གཉེར་སྐལ་བཟང་དད་ལྡན་གདུལ་བྱ་ལ། །སྐྱབས་མགོན་
རྗེ་བཙུན་བླ་མ་མཆོག་དེ་ཐོགས་པ་མེད་པར་གཤེགས་པའི་ལམ། །ཆེས་ཆེར་གསལ་
བར་སྟོན་པའི་རྣམ་ཐར་འཛམ་གླིང་མཛེས་རྒྱན་འདི་ཉིད་ཡིན། །མི་ཕྱེད་དད་པའི་
ཡུ་བ་རྣམ་བཀྲའི་བདག་བློའི་རྔ་ཡབ་རྩེ་མོ་ཡིས། །ཡོན་ཏན་རྒྱ་མཚོའི་དབུས་ནས་
བླངས་འདི་རྨོངས་( ༤༡༢བ) པའི་ཚ་གདུང་འཇོམས་བྱེད་དང༌། །གྲང་བས་ཉེན་
རྩེ་མོ་ཅན་དང་འབྱོར་པས་ཕོངས་ལ་དཔག་བསམ་ཤིང་། །ཁེངས་པ་ཅན་ལ་རྡོ་རྗེའི་
ཐོག་བཞིན་འདི་ནི་མཆོག་དམན་ཀུན་ལ་སྨན། །དེ་ཕྱིར་ལུང་རྟོགས་ཡོན་ཏན་ནོར་
གྱིས་དབུལ་ཞིང་ཕོངས་པར་གྱུར་ན་ཡང་། །ཆོས་བརྒྱད་ཆང་གིས་ཆེས་ཆེར་མྱོས་
པའི་ཟོག་པོའི་རྣམ་ཐར་མ་བཟུང་བར། །བཀའ་དྲིན་གསུམ་ལྡན་རྗེ་བཙུན་བླ་མའི་
སྐུ་གསུང་ཐུགས་ཀྱི་རྣམ་པར་ཐར། །ཡིད་བཞིན་ནོར་བུ་བསྟར་ལ་བརྒྱུས་པ་འདི་
ཉིད་མགུལ་བའི་རྒྱན་དུ་ལོངས། །རྣམ་འདྲེན་རྒྱལ་བ་ཀུན་གྱི་མཁྱེན་རབ་དང་། །
མཁའ་ཁྱབ་འགྲོ་ལ་བརྩེ་བའི་ཐུགས་རྗེ་དང༌། །ཕྱི་ནང་བགེགས་དཔུང་འཇོམས་པའི་
མཐུ་སྟོབས་གསུམ། །གཅིག་བསྡུས་དཔལ་ལྡན་བླ་མ་འདི་ཉིད་ལགས། །འདི་ནི་ཐར་
ལམ་གསལ་མཛད་འོད་དཀར་བདག
།རྒྱལ་བསྟན་པདྨོ་བཞད་པའི་ཉིན་བྱེད་
དབང་། །ཉོན་མོངས་ཚ་གདུང་འཇོམས་པའི་བདུད་རྩིའི་རྒྱུན། །ཀུན་ལ་འདོད་
འཇོའི་ཡིད་བཞིན་ནོར་བུའང་ཡིན། །རྒྱ་ཧོར་བོད་ཀྱི་ཡུལ་གྲུ་ཐམས་ཅད་དུ། །མགོན་
593

འདི་རྒྱལ་ཀུན་ངོ་བོར་གྲགས་པའི་གཏམ།
།ཡོངས་སུ་ཁྱབ་པའི་ངོ་མཚར་མཆིས་
བཞིན་དུ། །རྣམ་ཐར་ཡི་གེར་བཀོད་ལ་དགོས་པ་ཅི། །འོན་ཀྱང་དེང་དུས་སྐྱེ་བོ་ཕལ་
མོ་ཆེའི། །བློ་མིག་མ་རིག་ལིང་ཏོག་གིས་བསྒྲིབས་ནས། །དམ་པའི་རྣམ་པར་ཐར་པ་
མ་མཐོང་བར། །ར་གན་གསེར་དུ་འཛིན་པའི་བློ་ཆུང་མང་། །དེ་ལྟའི་ལོག་རྟོག་བུ་
རུས་འཁྲུད་པ་དང་། །སྐལ་ལྡན་དད་པའི་བཞིན་རས་གསལ་བའི་ཕྱིར། །གསང་
(༤༡ ༣ ན)གསུམ་རྣམ་ཐར་ལྷ་ཆབ་གཙང་མའི་རྒྱུན། །ཁུངས་ཐུབ་འཇིག་རྟེན་བྱེད་
པོའི་ཡུལ་ནས་ཕབས། །བསླབ་སྡོམ་ནོད་དང་དབང་བསྐུར་དང༌། །ལུང་རིག་མན་
ངག་བདུད་རྩི་ཡིས། ། །བདག་ཅག་ཡིད་ཀྱི་ཀ་ལ་ཤ
།བདག་ཅག་ཡིད་ཀྱི་ཀ་ལ་ཤ། །འགེངས་མཛད་བཀའ་དྲིན་
གསུམ་དང་ལྡན། །སྡེ་སྣོད་གསུམ་དང་རྒྱུད་སྡེ་བཞིའི། །ཟབ་རྒྱས་གདམས་པས་སྐུ་
གསུམ་གྱི། །གོ་འཕང་སྙིགས་དུས་ཚེ་གཅིག་ལ། །སྩོལ་བའི་རྡོ་རྗེ་འཛིན་པའང་ཡིན། །
ཞལ་གདམས་བདུད་རྩིའི་དགའ་སྟོན་ལ། །སྤྱོད་པའི་སྐལ་ལྡན་སློབ་མ་ཡིས། །ཡངས་
པའི་རྒྱལ་ཁམས་ཐམས་ཅད་ཀྱི། །ས་སྟེང་མ་ལུས་ཡོངས་སུ་ཁྱབ། །ཨེ་མ་རྗོད་བྱེད་
ཐོན་མིའི་དགོངས་བཟང་སྟེ། །བརྗོད་བྱ་བླ་མའི་མཛད་བཟང་སྒྲོ་བཏགས་མེད། །
རྒྱས་བསྡུས་མཐའ་གཉིས་སྤངས་པའི་གསན་བདེའི་གཏམ། །ཚུལ་འདི་འཛམ་གླིང་
མཛེས་པའི་རྒྱན་མཆོག་ཉིད། །ཐམས་ཅད་མཁྱེན་པའི་མཛད་འཕྲིན་ལྷུན་པོ་ལས། །
རྡུལ་ཕྲན་ཙམ་ཞིག་ཚིག་གི་སྲད་བུར་བསྟར། །རྣམ་དག་རང་འོད་འབར་བའི་གསེར་
འཕྲེང་འདི། །སྐལ་བཟང་མགུལ་པའི་རྒྱན་ལས་གཞན་དུ་ཅི། །འོན་ཏེ་སྐྱེས་སྦྱངས་
བུས་པའི་ལུས་སྟོབས་ཀྱིས། །ཚུལ་འདིའི་ས་འཛིན་འདེགས་པ་གད་མོའི་གནས། །
ཡིན་ཕྱིར་གལ་ཏེ་ཉེས་དྲིའི་ཆ་མཆིས་ན། །གཟུར་གནས་མཁས་པའི་སྤྱན་སྔར་སྙིང་
ནས་བཤགས། ། །འདིར་འབད་ཀྱིས་མཚོན་སྲིད་ཞིའི་དགེ་ཚོགས་མཐུས། ། སྐྱབས་
མགོན་རྗེ་བཙུན་བསྟན་པའི་དབང་ཕྱུག་གི། །མཆོག་སྤྲུལ་འཁྲུལ་བྲལ་ཞལ་བཟང་
མྱུར་མཇལ་ཏེ། །སྐུ་ཚེ་མཛད་འཕྲིན་དབྱར་མཚོ་ལྟར་འཕེལ་ཤོག །( ༤༡༣བ) ཐུབ་
པའི་བསྟན་པ་སྤྱི་དང་ཁྱད་པར་དུ། །ཡབ་རྗེ་རྒྱལ་བ་གཉིས་པ་ཙོང་ཁ་པའི། །རིང་
594

ལུགས་དྲི་མེད་ཕྱོགས་དུས་གནས་སྐབས་ཀུན། །དར་ཞིང་རྒྱས་ལ་ཡུན་རིང་གནས་
པར་ཤོག །དེ་འཛིན་སྐྱེས་བུ་གང་ན་སུ་བཞུགས་ཀུན། ། སྐུ་ཚེ་བརྟན་ཞིང་མཛད་
འཕྲིན་རྒྱས་པ་དང་། །འདུས་སྡེ་འདིས་མཚོན་ཕྱོགས་བཅུའི་དགེ་འདུན་རྣམས། །
ཐུགས་མཐུན་ཁྲིམས་གཙང་བཤད་སྒྲུབ་འཕེལ་བར་ཤོག །འཇིག་རྟེན་ཁམས་སུ་ནད་
མུག་འཁྲུག་རྩོད་སོགས། །མི་མཐུན་རྒུད་ཚོགས་ཀུན་ཞི་འགྲོ་བ་ཀུན། །གནས་སྐབས་
ཆོས་འབྱོར་བདེ་དགས་རབ་འཚོ་ཞིང་། །མཐར་ཐུག་བླ་མེད་རྫོགས་བྱང་ཐོབ་པར་
ཤོག །བདག་སོགས་ཚུལ་འདིའི་སྲི་ཞུ་ཆེ་ཕྲ་ལ། །གཞོལ་བ་ཀུན་ཀྱང་མགོན་དེས་རྗེས་
འཛིན་ཅིང༌། །མཁས་པའི་བགྱི་བ་གསུམ་གྱིས་བསྟན་འགྲོའི་དོན། །ཚེ་རབས་ཀུན་ཏུ་
སྒྲུབ་པའི་མཐུ་ལྡན་ཤོག །ཆོས་དབྱིངས་རྣམ་པར་དག་པའི་ངང་ནས་མཐུ་སྟོབས་ཚ་
ཟེར་རབ་འབར་བས། །ཆོས་དང་ཆོས་ལྡན་སྐྱེས་བུར་འཁུ་བའི་བདུད་སྡེའི་སྨག་རུམ་
མཐར་སྐྲོད་དང༌། །ཆོས་སྤྱོད་རྣམ་བཅུའི་འདབ་བརྒྱ་རྒྱས་པའི་བགྱི་བ་ཅིག་ཅར་དུ་
མཛད་པ། །ཆོས་སྲུང་སྤྱི་དང་ཕྱིང་དཀར་བ་ཡིས་འཕྲིན་ལས་འོད་སྟོང་འགྱེད་གྱུར་
ཅིག །ཅེས་རབ་འབྱམས་རྒྱལ་བའི་སྤྱི་གཟུགས་༧སྐྱབས་མགོན་པཎ་ཆེན་ཐམས་ཅད་
མཁྱེན་པ་རྗེ་བཙུན་བློ་བཟང་དཔལ་ལྡན་བསྟན་པའི་ཉི་མ་ཕྱོགས་ལས་རྣམ་རྒྱལ་་་་་་
དཔལ་བཟང་པོའི་ཞལ་སྔ་ནས་ཀྱི་སྐུ་གསུང་ཐུགས་ཀྱི་རྣམ་པར་ཐར་པ་འཛམ་གླིང་་་
མཛེས་རྒྱན་ཞེས་བྱ་བ་འདི་ནི་ཕྱག་མཛོད་ཛ་སག་བླ་མ་སྨན་རི་བ་བློ་བཟང་དོན་
གྲུབ་མཆོག་གིས་དབུས་ཞབས་འབྲིང་སེར་སྐྱ་ཐུན་མོང་ནས་མཛོད་བཏགས། མཎྜལ་
རྟེན་གསུམ། དངུལ་སྲང་ལྔ་བཅུ། གོས་ཆེན་ཡུག །འབྲུ་དཀར་ལྟང་བཅས་གསུང་གིས་
བསྐུལ་བ་ལ་( ༤༡ ༤ན) བརྟེན་ནས། རྗེ་བླ་མ་མཁན་ཆེན་ཐམས་ཅད་མཁྱེན་གཟིགས་
ཆེན་པོ་དེ་ཉིད་ཀྱི་ཞབས་རྡུལ་སྤྱི་བོའི་གཙུག་ཏུ་ལེན་པའི་བཀའ་འབངས་ཀྱི་ཐ་ཤལ་་
དཀྱིལ་ཟུར་དགེ་སློང་བློ་བཟང་སྦྱིན་པ་ཞེས་བྱ་བས། རང་ཉིད་ལ་སྐྱེས་སྦྱངས་གང་
གི་སྒོ་ནས་ཀྱང་འདི་འདྲའི་ཞབས་འདེགས་འགྲུབ་པའི་རེ་བ་མེད་རུང་བཀའ་་་་་་་་་
བོར་ནོད་ནས་སྤྱི་བརྟོལ་བསྐྱེད་དེ་རྗེ་བླ་མ་དེ་ཉིད་ལ་གསོལ་བ་འདེབས་བཞིན་པར་་
595

རབ་བྱུང་བཅོ་ལྔ་པའི་ཉི་མ་ཞེས་པ་ཆུ་མོ་ལུག་ལོའི་སྣྲོན་ཟླ་བའི་ཚེས་བཅོ་ལྔ་ལ་འགོ་
བརྩམས་ནས།
ལོ་དེའི་ཐ་སྐར་ཟླ་བའི་སྟོན་པ་ལྷ་ལས་བབས་པའི་དུས་ཆེན་ཚེས་
ཉེར་གཉིས་རེས་གཟའ་བདེ་འབྱུང་གཙུག་རྒྱན་རྒྱུ་སྐར་ལག་དང་ལྷན་ཅིག་སྤྱོད་པའི་
འཕྲོད་སྦྱོར་བཟང་པོའི་ཉིན། དབེན་གནས་དགའ་ལྡན་ཆོས་གླིང་དུ་མཇུག་རྫོགས་
པར་བགྱིས་པ་དགེ་ལེགས་འཕེལ་བར་གྱུར་ཅིག།
སྭསྟི། ཕན་བདེའི་འབྱུང་གནས་རྒྱལ་བསྟན་ཡོངས་འདུའི་ལྗོན། །རབ་རྒྱས་འགྲོ་
ཀུན་ཐར་མཆོག་འབྲས་བཟང་ལ། །སྤྱོད་ཕྱིར་བཀྲ་ཤིས་ལྷུན་གྲུབ་ཆོས་གྲྭ་ཆེར། །ཆོས་
སྦྱིན་འཛད་མེད་དལ་འགྲོའི་རྒྱུན་འདི་སྤེལ། །སརྦ་ཛ་ག་ཏཾ། མངྒ་ལཾ།། །།
596